section_heading: Fulda do 20. stoljeća
paragraph_text: Za protureformacije Fulda je doživjela temeljnu barokizaciju u 18. stoljeću, zbog čega danas nosi epitet baroknog grada, poput našeg Varaždina. U baroknom stilu je prepravljena katedrala (1704. – 1712.) i Dvorac Fulda (Stadtschloss) (1707. – 1712., graditelj Johann Dientzenhofer). U istom stilu izgrađena je i župna crkva sv. Blaža, između 1771. – 1785. godine.